**JÄSENTIEDOTE JHL:n JÄSENILLE SIUN SOTESSA 14.11.2019**

Siun sote kuntayhtymää ja Pohjois – Karjalan pelastuslaitosta koskevat yhteistoimintaneuvottelut käynnistyivät tiistaina 12.11.2019. Ensimmäisessä kokouksessa sovittiin neuvottelujen aikataulusta ja käytännön asioista käynnistyneissä neuvotteluissa. Neuvotteluja sovittiin käytävän ajalla 12.11.2019 – 16.1.2020, ainakin kaksitoista kertaa ja tarvittaessa kertoja lisätään jos tarvis vaatii.

Ensimmäisessä kokouksessa sovittiin lisäksi, että jokaisen neuvottelun jälkeen tehdään Siun soten intraan yhteinen henkilöstötiedote, jossa kerrotaan miten neuvotteluissa milloinkin edetään. Neuvottelujen lopputulos on tiedossa vasta tammikuun 16 päivänä 2020, jolloin kuntayhtymä siitä tiedottaa.

12.11. neuvotteluissa toimitusjohtaja korosti sitä, että ky:n hallituksen päättämä säästötavoite 20 miljoonaa euroa vuodelle 2020 on sitova, josta ei voida tinkiä. Lisäksi hän korosti sitä, että vaikka ky on tehnyt hyvää ja tuloksekasta työtä koko olemassa olonsa ajan, on omistaja kuntien talousongelmista johtuen jouduttu tähän tilanteeseen. Sitovuudesta johtuen on varmasti meidän kaikkien edun mukaista, jotta pääsisimme neuvotteluissa yhteisymmärrykseen, miten tavoite saavutetaan.

Kahden neuvottelun jälkeen on selvinnyt se, että kaikilla neuvotteluosapuolilla on yhteinen tahto ja tavoite löytää tarvittavat säästöt siten, että henkilöstöä ei jouduttaisi irtisanomaan tai lomauttamaan. Tavoitteen saavuttaminen ei tule olemaan helppo, mutta mielestäni se on täysin mahdollinen jos ja kun kaikki toiminnalliset mahdollisuudet käydään läpi aidosti keskustellen ja sovitaan yhteisesti tarvittavista mahdollisista muutoksista.

20 miljoonan säästötavoite ei koske pelkästään henkilöstökuluja, vaan kaikkea toimintaa kuntayhtymässä ja liikelaitoksessa, jotka kaikki tulevat tarkastettaviksi neuvottelujen edetessä, kuten hankinnat, ostopalvelut yms.

Neuvottelujen edetessä henkilökunnalle tehdään kyselyjä sähköisesti, joihin toivon jäsentemme vastaavan, jotta mielipiteet tulevat huomioiduiksi ja auttavat asioista päätettäessä. Seuraa neuvottelujen etenemistä intrassa ja sähköpostissasi.

Arvoisa JHL:n jäsen, mikäli sinulla on ideoita toiminnallista muutoksista, joilla voidaan kuluja pienentää, asiakas ja potilasturvallisuutta vaarantamatta, kerro siitä meille neuvottelijoille, minulle tai Harrille. Paras asiantuntemus on varmasti teillä yksiköitten työntekijöillä, joten käyttäkää nyt sitä mahdollisuutta hyväksenne. Viemme kaikki asialliset ehdotukset neuvottelujen käsittelyyn ja uskoisin, että ne käsitellään aidosti neuvotellen, jotta yhteinen tavoite saavutettaisiin.

JHL:n neuvottelijoiden yhteystiedot;

Matti Pesonen 050 – 387 7709 Harri Torniainen 050 – 387 7904

matti,pesonen@siunsote,fi harri.torniainen@siunsote.fi

Terveisin; Matti Pesonen, pääluottamusmies